પાકિસ્તાનના મીડિયા અહેવાલો અનુસાર, ફૈઝા સારવાર ઉત્તર પ્રદેશ સ્થિત ગાઝિયાબાદની ડેન્ટલ કોલેજ અને હોસ્પિટલ(આઇડીસીએચ) જનાર હતી અને તેણે સારવાર અર્થે રૂ.10 લાખનુ એડવાન્સ પણ ભર્યું હતું. પરંતુ ઇસ્લામાબાદમાં ભારતીય હાઇ કમિશને ફૈઝાના મેડિકલ વિઝાની અરજી નકારી કાઢી હતી. આથી આખરે તેણે સોશિયલ મીડિયાની મદદ લીધી છે. તેણે સુષ્મા સ્વરાજને આ મામલે દખલઅંદાજી કરવાનો આગ્રહ કર્યો છે. તેણે સાથે જ પોતાની એક તસવીર અને વીડિયો પણ પોસ્ટ કર્યો છે. નોંધનીય છે કે, ઇદ નિમિત્તે સુષ્મા સ્વરાજે દેશને શુભકામનાઓ પાઠવી હતી, આ ટ્વીટ નીચે જ ફૈઝા તનવીરે મદદની માંગણી કરી છે.